ČVS:ORP-4/NY-PD-2020 Nováky 24. 08. 2020

# U Z N E S E N I E

Podľa § 199 ods. 1 Trestného poriadku **z a č í n a m** trestné stíhanie pre prečin „Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi“ podľa § 171 ods. 1 Trestného zákona, nakoľko zistené skutočnosti nasvedčujú tomu,

**že**

páchateľ v dobe od 20:00 hod. do 20:50 hod. dňa 24.08.2020 v Novákoch na parkovisku pri Motoreste Nováky na adrese Trenčianska 8, Nováky prechovával 1 ks plastovej striekačky s obsahom neznámej látky nezistenej hmotnosti, ku ktorej uviedol, že patrí jemu a že sa v nej nachádza neznáme množstvo pervitínu a po následnom zákonnom poučení dobrovoľne vydal túto predmetnú plastovú striekačku s obsahom neznámej látky polícii Obvodného oddelenia Policajného zboru v Novákoch, čím vzniklo dôvodné podozrenie, že sa jedná o zakázanú látku.

**Trestné stíhanie v danej veci bolo začaté zaisťovacím úkonom vydaním veci podľa § 89 ods. 1 Trestného poriadku.**

**P o u č e n i e :** Proti tomuto uzneseniu sťažnosť nie je prípustná.

Poverený príslušník PZ, podpis, pečiatka